Bittó Cigániková, Jana, poslankyňa NR SR (2022-05-05):
Vážení kolegovia, v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona, tlači 982. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy obmedziť práva žien. Predseda Národnej rady rozhodnutím č. 1021 z 11. apríla 2022 navrhol Národnej rade Slovenskej republiky prideliť návrh zákona na prerokovanie ústavnoprávnemu výboru, výboru pre ľudské práva a národnostné menšiny a výboru pre zdravotníctvo a súčasne určiť k návrhu zákona ako gestorský výbor Výbor Národnej rady pre zdravotníctvo a lehotu na prerokovanie návrhu zákona v druhom čítaní vo výboroch do 10. júna 2022 a v gestorskom výbore do 13. júna 2022. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla v zmysle § 73 ods. 3, písm. b) na tom, že nebude pokračovať v rokovaní o návrhu zákona. Skončila som a prečítam teda druhú spravodajskú správu, aby to išlo v správnom poradí, moment. Takže, vážené kolegyne, kolegovia, opäť v súlade s príslušným ustanovením zákona predkladám informáciu k predloženému návrhu zákona, tlači 989. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy, opäť obmedziť práva žien. Predseda Národnej rady rozhodnutím č. 1028 z 11. apríla 2022 navrhol Národnej rade Slovenskej republiky prideliť návrh zákona na prerokovanie ústavnoprávnemu výboru, výboru pre ľudské práva a národnostné menšiny a výboru pre zdravotníctvo a súčasne určiť k návrhu zákona ako gestorský výbor výbor pre zdravotníctvo a lehotu na prerokovanie návrhu zákona v druhom čítaní vo výboroch do 10. júna 2022 a v gestorskom výbore do 13. júna 2022. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla v zmysle § 73 ods. 3, písm. b) na tom, že nebude pokračovať v rokovaní o návrhu zákona. Skončila som a prečítam tretiu spravodajskú správu k tlači 990. V súlade s § 73 o rokovacom poriadku som bola určená za spravodajkyňu k návrhu zákona, tlač 990. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Nespĺňa len morálne hodnoty tejto spoločnosti, ani etické. Zo znenia uvedeného návrhu zákona je zrejmý účel navrhovanej úpravy, a to teda obmedziť práva žien a nejakým spôsobom sa politicky priživiť na nešťastí iných. Predseda Národnej rady rozhodnutím č. 1029 z 11. apríla 2022 navrhol Národnej rade Slovenskej republiky prideliť návrh zákona na prerokovanie Ústavnoprávnemu výboru Národnej rady Slovenskej republiky, výboru pre ľudské práva a národnostné menšiny a výboru pre zdravotníctvo, pričom určil k návrhu zákona ako gestorský výbor výbor pre zdravotníctvo a lehotu na prerokovanie návrhu zákona v druhom čítaní vo výboroch do 10. júna 2022 a v gestorskom výbore do 13. júna 2022. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla v zmysle § 73 ods. 3 písm. b) na tom, že nebude pokračovať v rokovaní o návrhu zákona. Skončila som, pán predsedajúci, môžete otvoriť všeobecnú rozpravu. Ďakujem.